เป็นคนปจด.มาไม่ปกติค่ะ จึงนับรอบไข่ตกไม่ได้ ทีนี้ก่อนกินยาคุมได้กินยาคุมฉุกเฉินป้องกันไปแล้วใจร้อนไม่อยากรอปจดมา จึงกินยาคุมmeliane ed ในวันที่เลือดจากผลข้างเคียงยาฉุกเฉินมา ต่อมามีเพศสััมพันหลังกินยาคุมไปได้4วัน(หลั่งนอก) ปรึกษาเภสัชเขาบอกให้กินยาฉุกเฉินป้องกันไปก่อนเพราะยาคุมยังไม่มีผลเนื่องจากกินวันที่ปจเยังไม่มา ล่าสุด15พฤษภามีเพศสัมพันแต่ถุงแตกหลั่งในหลังกินยาคุมได้10วันแล้ว อยากทราบว่าต้องกินยาคุมฉุกเฉินซ้ำมั้ยคะหรือยาคุมมีผลคุมกำเนิดแล้ว(กิน4ทุ่มทุกวันค่ะเพียงแต่กินในวันที่ปจดยังไม่มา)แถมเดือนก่อนยังกินยาคุมฉุกเฉินบ่อย ไข่ตกรึยังคะ
สวัสดีค่ะ หากไม่ได้ทานยาคุมกำเนิดภายใน 1-5 วันนับตั้งแต่มีประจำเดือน (ที่เป็นปกติ) มา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปแล้ว อย่างน้อย 7 วันดังนั้นหากทานต่อเนื่องไปแล้ว 10 วัน ยาคุมกำเนิดย่อมจะออกฤทธิ์ในการป้องกันการตั้งครรภ์ได้แล้วค่ะ ไม่จำเป็นต้องทานยาคุมฉุกเฉินร่วมด้วยไปอีก อย่างไรก็ตาม หากเพิ่งทานยาคุมกำเนิดเป็นแผงแรก ยาอาจยังออกฤทธิ์ได้ไม่เต็มที่ แนะนำควรใช้ถุงยางอนามัยร่วมด้วยไปก่อนอย่างที่ทำอยู่ค่ะเมื่อทานยาคุมกำเนิดไปแล้ว ยาคุมก็จะออกฤทธิ์ป้องกันการตั้งครรภ์โดยการไปยับยั้งการตกไข่ ดังนั้นก็จะไม่มีไข่ตก หากทานยาคุมอย่างถูกต้องค่ะ